Kristi Burman

Kristi Burman (22. september 1958 Tallinn – 10. november 2008 Umeå, Rootsi) oli eesti maalikunstnik, illustraator, tõlkija ja kunstiajaloolane. Kristi Burman lõpetas 1977. aastal Tallinna 7. Keskkooli ning õppis aastad 1978–1982 Eesti Riiklikus Kunstiinstituudis disaini erialal. Seejärel töötas ta Tallinnas kirjastuses Valgus ning õppis 1986. aastast inglise keelt ja kirjandust Tartu Ülikoolis; õpingud jätkusid Rootsis Umeå Ülikoolis, kus Burman 1995. aastal kaitses kunstiteaduste bakalaureusekraadi väitekirja oma vanaisast, arhitekt Karl Burmanist. Samal aastal sai ta ka magistrikraadi kunstiteaduse alal Umeå Ülikoolis ja seejärel astus samas doktorantuuri. 2002. aastal kaitses Kristi Burman doktoritöö teemal "Paul Burman : Living and Existential Space". 2008. aastal sai Burmanist ka Umeå Ülikooli kunstiteaduskonna dotsent. Kristi Burmani peamine uurimisvaldkond oli keskaegsete kirikute seinamaalingud, oma vanaonu Paul Burmani looming ja kunstiteose metamorfoos. Ta käsitles samuti väliseesti kunstnikkonda. Teadustöö kõrvalt tõlkis Kristi Burman teoreetilisi tekste eesti keelest rootsi ja inglise keelde ning ka rootsi ja inglise keelest eesti keelde. Kristi Burmani kunstilooming koosneb peamiselt õli- ja akvarellmaalidest, aga seal leidub ka pastellmaale. Suurem osa tema loomingust on portreed ning lille- ja maastikumaalid. Burman on illustreerinud ka lasteraamatuid ja jõulukalendreid nii Eestis kui ka Rootsis. Kirsti Burman oli Karl Burman noorema tütar ja Christo Burmani ema. 1990 Calendarium : kiriku- ja rahvakalender, Tallinn (kaanekujundus) 1995 Jakob Streit, Sankt Nikolaus, Stockholm (illustratsioonid) 1998 Angel Wings and Human Hands, Umeå 2001 Jakob Streit, Sankt Nikolaus : Püha Nikolaus, Tallinn (illustratsioonid) 2002 Paul Burman : Living and Existential Space, Umeå (doktoritöö Umeå Ülikoolis) 2002 Paul Burman. Peidus pool = Hidden Side : Tartu Art Museum, Kivisilla Gallery 17. aprill – 2. juuni 2002 : seminar "Contemporary readings of art from the beginning of the 20th century", Tartu Art Museum / Umeå University April 26, 2002, Umeå 2003 Angel Wings and Human Hands, Umeå 2003 Dialogues On Painting = Dialogid maalimisest : to Karin Luts, Umeå 2003 Lia Kaljuste, Siimu õunapuu : lugusid lastele, Tallinn (illustratsioonid) 2003 Såsom levande stenar : beröringens spår i hällbilder, Umeå 2004 Shaping Space and History = Vormides ruumi ja ajalugu, Umeå 2005 Juri Lotman, S:t Petersburgs symbolik och stadssemiotikens problem, Umeå (tõlge) 2005 À Derrida x 13, Umeå 2005 Aisthesis, Umeå 2006 Pirita peegeldused : Püha Birgitta raamat, Tallinn 2006 Leonhard Lapin, On Architecture – In Life and Ethics, Umeå (tõlge) 2006 On (Dis)appearance : Approaching the Space of the Artwork's Metamorphosis, Umeå 2007 Med landskapet bakom, Umeå 2007 7 samtal med Aten, Umeå 2007 As Lightning : Transfiguration in Artworks, Umeå 2009 Porträtt i ett målat landskap, Umeå 2013 Andry Ervald, Förvandlingar : Sagor från andra sidan havet, Umeå (illustratsioonid) Kaire Nurk, Burmani peidus ratsanikud (Eesti Ekspress, 16.05.2002) Vrd. Umeå ülikool, Kristi Burmani uurimisvaldkond – Metamorphosis of the Artwork Nt Kristi Burmani retsensioon Eesti Kunstnike Koondis Torontos (EKKT) 50. a. juubeliväljaanne (Vaba Eesti Sõna, nr 22, 7.06.2006) Kristi Burmani teosed (E-kataloog Libris, Stockholm, Rootsi) Kristi Burmani teosed (E-kataloog Ester, Tallinn) Kristi Burmani teosed (E-kataloog Ester, Tartu) Kristi Burmani uurimisvaldkond – The Viewing Image Kristi Burmani uurimisvaldkond – Metamorphosis of the Artwork Kristi Burmani artikkel Body and Space: Discovering the compositions of Paul Burman (Article 2, Inferno : The University of St Andrews Postgraduate Journal of Art History and Museum Studies, Volume VII, 2003) Valik Kristi Burmani raamatust "As Lightning: Transfiguration in Artworks" (Department of History and Theory of Art, Umeå University, 2007)